techiaith/cofnodycynulliad_en-cy huggingface dataset:
English: I think that's the second question I haven't had a clear answer for, but it does beg the question if you are claiming to be an out-and-out remain party why you are the only one that hasn't stood down to maximise the chances of defeating a pro-Brexit party in Brecon and Radnor. [ Interruption.] Could I finally turn to some news that has broken in the last few hours, which is the interim administration order against the company involved in the Afan Valley Adventure Resort? The judge in that case has today said of the company, Northern Powerhouse Developments, that theirs was 'a thoroughly dishonest business model and a shameful abuse of the privileges of limited liability trading.' I will be writing to the Serious Fraud Office today to ask them to initiate an immediate inquiry. But in the meantime, can the First Minister say, given what we've heard from the judge, why the Welsh Government expressed enthusiastic support for the company and its project on several occasions, including the economy Minister appearing in its promotional videos?
Welsh: Rwy'n credu mai dyna'r ail gwestiwn nad wyf i wedi cael ateb eglur iddo, ond mae'n codi'r cwestiwn os ydych chi'n hawlio bod yn blaid sy'n gyfan gwbl o blaid aros pam mai chi yw'r unig un nad yw'n sefyll er mwyn sicrhau bod cymaint â phosibl o siawns o drechu plaid sydd o blaid Brexit ym Mrycheiniog a Sir Faesyfed. [ Torri ar draws.] A gaf i droi'n olaf at ychydig o newyddion sydd wedi dod i'r amlwg yn ystod yr oriau diwethaf, sef y gorchymyn gweinyddu dros dro yn erbyn y cwmni sy'n gysylltiedig ag Afan Valley Adventure Resort? Mae'r barnwr yn yr achos hwnnw wedi dweud heddiw am y cwmni, Northern Powerhouse Developments, bod eu hymddygiad yn fodel busnes cwbl anonest ac yn gamddefnydd cywilyddus o freintiau masnachu atebolrwydd cyfyngedig. Byddaf yn ysgrifennu at y Swyddfa Twyll Difrifol heddiw i ofyn iddyn nhw gychwyn ymchwiliad ar unwaith. Ond yn y cyfamser, a all y Prif Weinidog ddweud, o gofio'r hyn a glywsom gan y barnwr, pam y mynegodd Llywodraeth Cymru gefnogaeth frwd i'r cwmni a'i brosiect ar sawl achlysur, gan gynnwys Gweinidog yr economi yn ymddangos yn ei fideos hyrwyddo?
English: Llywydd, I'm keen to assist the leader of Plaid Cymru, so I'll tell him again what I've said to him twice now in the hope that he has a chance to catch up. First of all, the Labour Party in Wales unambiguously believes that the future of Wales is best secured through continued membership of the United Kingdom. We are unambiguously in that position, just as you are unambiguously in favour of taking Wales out of the United Kingdom. We are unambiguously in favour of Wales remaining in the European Union, and we will campaign to do that if we ever have the opportunity, just as we say so in Brecon and Radnor, where we put up a candidate because there are Labour voters and Labour members in Brecon and Radnor who deserve the opportunity to vote for a candidate who represents those views. I understand that he has taken a different course of action and that those people who would otherwise have voted Plaid Cymru will now not have an opportunity to vote for the Party of Wales - an astonishing decision, it seems to me, for the so-called Party of Wales not to allow people who might wish to support it that opportunity in a Welsh election. There we are. Labour Party supporters and members will have that opportunity, and I'm very glad that they do too. As to the company that he mentioned, let me give Members this assurance: not a single penny of Welsh money from this Government has gone to that company, and I'd be grateful if the Member would make that clear in any letter he intends to write.
Welsh: Llywydd, rwy'n awyddus i gynorthwyo arweinydd Plaid Cymru, felly dywedaf wrtho eto yr hyn yr wyf i wedi ei ddweud wrtho ddwywaith erbyn hyn yn y gobaith y caiff gyfle i ddal i fyny. Yn gyntaf oll, mae'r Blaid Lafur yng Nghymru yn credu'n ddiamwys mai'r ffordd orau o sicrhau dyfodol Cymru yw trwy barhau i fod yn aelod o'r Deyrnas Unedig. Rydym ni o'r safbwynt hwnnw yn ddiamwys, yn yr un modd ag yr ydych chi'n ddiamwys o blaid tynnu Cymru allan o'r Deyrnas Unedig. Rydym ni'n ddiamwys o blaid gweld Cymru yn aros yn yr Undeb Ewropeaidd, a byddwn yn ymgyrchu i wneud hynny os cawn ni byth gyfle, yn union fel yr ydym ni'n ei ddweud ym Mrycheiniog a Maesyfed, lle'r ydym ni'n cyflwyno ymgeisydd gan fod pleidleiswyr Llafur ac aelodau Llafur ym Mrycheiniog a Maesyfed sy'n haeddu'r cyfle i bleidleisio dros ymgeisydd sy'n cynrychioli'r safbwyntiau hynny. Rwy'n deall ei fod ef wedi dilyn trywydd gwahanol ac na fydd gan y bobl hynny a fyddai fel arall wedi pleidleisio dros Blaid Cymru yn cael cyfle erbyn hyn i bleidleisio dros Blaid Cymru - penderfyniad syfrdanol, mae'n ymddangos i mi, i Blaid Cymru fel y'i gelwir, beidio â rhoi'r cyfle hwnnw i bobl a allai ddymuno ei chefnogi mewn etholiad yng Nghymru. Dyna ni. Bydd cefnogwyr ac aelodau'r Blaid Lafur yn cael y cyfle hwnnw, ac rwy'n falch iawn bod y cyfle hwnnw ganddyn nhw hefyd. O ran y cwmni y soniodd amdano, gadewch i mi roi'r sicrwydd hwn i'r Aelodau: ni roddwyd yr un geiniog o arian Cymru gan y Llywodraeth hon i'r cwmni hwnnw, a byddwn yn ddiolchgar pe byddai'r Aelod yn gwneud hynny'n eglur mewn unrhyw lythyr y mae'n bwriadu ei ysgrifennu.
English: The leading contender to be the UK's next Prime Minister said on Saturday that the decision to cancel the M4 relief road needed to be reversed. He also said, as you said earlier, First Minister, that there should be a strong Conservative influence on how the shared prosperity fund is spent. First Minister, you said that lack of money stopped you proceeding with the M4 relief road. Would you therefore welcome an offer from the UK Government to fund it through the shared prosperity fund? [ Laughter.]
Welsh: Dywedodd yr ymgeisydd blaenllaw i fod yn Brif Weinidog nesaf y Deyrnas Unedig ddydd Sadwrn bod angen gwrthdroi'r penderfyniad i ganslo ffordd liniaru'r M4. Dywedodd hefyd, fel y dywedasoch yn gynharach, Prif Weinidog, y dylai fod dylanwad Ceidwadol cryf ar sut y caiff y gronfa ffyniant gyffredin ei gwario. Prif Weinidog, dywedasoch fod diffyg arian wedi eich atal rhag bwrw ymlaen â ffordd liniaru'r M4. A fyddech chi, felly, yn croesawu cynnig gan Lywodraeth y DU i'w ariannu drwy'r gronfa ffyniant gyffredin? [ Chwerthin.]
English: Well, first of all, Llywydd, let me just set the record straight. When the detailed statement that I made on the floor of this Assembly said that there were two reasons why I had decided not to proceed with the M4 relief road, one was because of the impact it would have on our ability to fund other essential projects here in Wales and, secondly and separately, because I was not convinced that the damage done to the ecology and the environment in that part of Wales was sufficiently outweighed by economic gain to allow it to go ahead. So, extra money by itself would certainly not solve the second of those reasons. My message to the leading contender, as you put it, for the Conservative Party is that he needs to win an election in Wales and then he will be entitled to instruct us on what we should do here. His party has never won an election in Wales in the whole of the era of universal suffrage, and for him to come here and instruct us as to the responsibilities that we have and how we should discharge them, and then to announce that he intends to repatriate responsibilities that have been established here, not to the UK Government you'll recall, if you read what he said, but to the Conservative Party, well I think there are real issues of democratic legitimacy in the way that those points were expressed.
Welsh: Wel, yn gyntaf oll, Llywydd, gadewch i mi gywiro'r gwall. Pan ddywedodd y datganiad manwl a wneuthum ar lawr y Cynulliad hwn bod dau reswm pam yr oeddwn i wedi penderfynu peidio â bwrw ymlaen â ffordd liniaru'r M4, roedd un oherwydd yr effaith y byddai'n ei chael ar ein gallu i ariannu prosiectau hanfodol eraill yma yng Nghymru ac, yn ail ac ar wahân, oherwydd nad oeddwn i wedi fy argyhoeddi bod y niwed a fyddai'n cael ei wneud i'r ecoleg a'r amgylchedd yn y rhan honno o Gymru yn cael ei wrthbwyso'n ddigonol gan enillion economaidd i ganiatáu iddo ddigwydd. Felly, yn sicr ni fyddai arian ychwanegol ar ei ben ei hun yn datrys yr ail o'r rhesymau hynny. Fy neges i i'r ymgeisydd blaenllaw, fel yr ydych chi'n ei alw, i'r Blaid Geidwadol yw bod angen iddo ennill etholiad yng Nghymru ac yna bydd ganddo hawl i'n cyfarwyddo ar yr hyn y dylem ni ei wneud yn y fan yma. Nid yw ei blaid erioed wedi ennill etholiad yng Nghymru drwy gydol cyfnod y bleidlais gyffredinol, ac iddo fe ddod yma a'n cyfarwyddo ni ynglŷn â'r cyfrifoldebau sydd gennym ni a sut y dylem ni eu cyflawni, ac yna i gyhoeddi ei fod yn bwriadu ad-hawlio cyfrifoldebau sydd wedi eu sefydlu yma, nid i Lywodraeth y DU cofiwch, os darllenwch chi yr hyn a ddywedodd, ond i'r Blaid Geidwadol, wel rwy'n credu bod materion gwirioneddol o gyfreithlondeb democrataidd yn y modd y mynegwyd y pwyntiau hynny.
English: Perhaps, First Minister, he could run on a manifesto, promising to deliver a relief road for the M4 and then do the opposite, as you are. You strongly oppose any UK Government role, yet you never objected to the EU role in how these amounts were spent. Last week, you told us that unionists were imperilling the union, after the Foreign Office denied you the use of a car in Brussels. Isn't the real threat - [ Interruption.] Isn't the real threat to the union the 20 years we have had of Labour appeasing Plaid Cymru? Today, they are crowing because, yesterday, you told them that your support - Labour support for the union - was subject to review; now, you criticise them, not for their support for independence, but for the fact that it's unambiguous. First Minister, since Wales supports the UK and voted to leave the European Union, why are you as First Minister acting as one with nationalists and Nicola Sturgeon?
Welsh: Efallai, Prif Weinidog, y gallai sefyll ar sail maniffesto, gan addo darparu ffordd liniaru i'r M4 ac yna gwneud y gwrthwyneb, fel yr ydych chi'n ei wneud. Rydych chi'n gwrthwynebu'n gryf unrhyw swyddogaeth i Lywodraeth y DU, ac eto ni wnaethoch chi wrthwynebu erioed i swyddogaeth yr UE o ran sut y gwariwyd y symiau hyn. Dywedasoch wrthym yr wythnos diwethaf bod unoliaethwyr yn peryglu'r undeb, ar ôl i'r Swyddfa Dramor eich atal rhag defnyddio car ym Mrwsel. Onid yw'n wir mai'r bygythiad gwirioneddol - [ Torri ar draws.] Onid yw'n wir mai'r bygythiad gwirioneddol i'r undeb yw'r 20 mlynedd yr ydym ni wedi eu cael o Lafur yn dyhuddo Plaid Cymru? Heddiw, maen nhw'n brolio oherwydd, ddoe, dywedasoch wrthyn nhw bod eich cefnogaeth - cefnogaeth y Blaid Lafur i'r undeb - yn destun adolygiad; nawr, rydych chi'n eu beirniadu nhw, nid am eu cefnogaeth i annibyniaeth, ond am y ffaith ei bod yn ddiamwys. Prif Weinidog, gan fod Cymru yn cefnogi'r DU ac wedi pleidleisio dros adael yr Undeb Ewropeaidd, pam ydych chi fel Prif Weinidog yn gweithredu fel un gyda chenedlaetholwyr a Nicola Sturgeon?
English: I thank the Member for that. The Welsh ambulance service has now exceeded its target response time for red calls for 14 consecutive months, with a typical response time of around five and a half minutes. We continue to work closely with the chief ambulance commissioner, LHBs and the Welsh ambulance service to achieve further improvement.
Welsh: Diolchaf i'r Aelod am hynna. Mae gwasanaeth ambiwlans Cymru wedi rhagori ar ei amser ymateb targed ar gyfer galwadau coch am 14 mis yn olynol erbyn hyn, gydag amser ymateb nodweddiadol o oddeutu pum munud a hanner. Rydym ni'n parhau i weithio'n agos gyda'r prif gomisiynydd ambiwlans, BILlau a gwasanaeth ambiwlans Cymru i sicrhau gwelliant pellach.
English: Thank you for your answer, First Minister. In the eight years that I've been an Assembly Member, it's the last couple of years that my office and I have received the most significant concerns in regards to slow ambulance response times. In a letter to me last year, the chief executive of the Welsh ambulance service confirmed for my constituents that the average ambulance handover time was nine minutes for Telford, 26 minutes for Shrewsbury, and one hour and two minutes for Wrexham Maelor. Now, clearly, handover times are a significant factor in ambulance response times. Now, I have received some reports that Welsh ambulance crews are repeatedly being held at Shrewsbury and Telford for longer periods of time while English crews are released after a set target time because the English ambulance service cross-charges hospitals for looking after their patients in excess of this time. So, I would be grateful if you could investigate this particular issue and consider if such measures should, or indeed could, be put in place for Welsh crews and Welsh patients.
Welsh: Diolch am eich ateb, Prif Weinidog. Yn yr wyth mlynedd ers i mi fod yn Aelod Cynulliad, yn ystod y flwyddyn neu ddwy ddiwethaf y mae fy swyddfa a minnau wedi derbyn y pryderon mwyaf sylweddol ynghylch amseroedd ymateb araf ambiwlansys. Mewn llythyr ataf i y llynedd, cadarnhaodd prif weithredwr gwasanaeth ambiwlans Cymru i'm hetholwyr mai naw munud oedd amser trosglwyddiad ambiwlans cyfartalog ar gyfer Telford, 26 munud ar gyfer Amwythig, ac awr a dau funud ar gyfer Ysbyty Maelor Wrecsam. Nawr, yn amlwg, mae amseroedd trosglwyddo yn ffactor pwysig o ran amseroedd ymateb ambiwlansys. Nawr, rwyf i wedi derbyn rhai adroddiadau bod criwiau ambiwlans Cymru yn cael eu cadw dro ar ôl tro yn Amwythig a Telford am gyfnodau hwy o amser tra bod criwiau o Loegr yn cael eu rhyddhau ar ôl amser targed penodol gan fod gwasanaeth ambiwlans Lloegr yn trawsgodi tâl ar ysbytai am ofalu am eu cleifion y tu hwnt i'r amser hwn. Felly, byddwn yn ddiolchgar pe gallech chi ymchwilio i'r mater penodol hwn ac ystyried a ddylid, neu a ellid yn wir, rhoi mesurau o'r fath ar waith ar gyfer criwiau Cymru a chleifion Cymru.
English: Well, I thank the Member for that point. He will know that ambulance response times in Powys are generally amongst the best in Wales. Last year in Powys, the standard waiting time for a red call was four minutes 37 seconds and amber calls were the best in response times in the whole of Wales. But he makes an important point about handover times and work is going on very purposefully through the chief ambulance commissioner to improve handover times in those Welsh hospitals where that has been a cause of concern. I wasn't aware of the point that the Member raised about Shrewsbury and Telford. Of course, my colleague the health Minister will investigate that and provide him with an answer. FootnoteLink
Welsh: Wel, diolchaf i'r Aelod am y pwynt yna. Bydd yn gwybod bod amseroedd ymateb ambiwlansys ym Mhowys ymhlith y gorau yng Nghymru yn gyffredinol. Y llynedd ym Mhowys, pedwar munud 37 eiliad oedd yr amser aros safonol ar gyfer galwad goch a galwadau oren oedd yr amseroedd ymateb gorau yng Nghymru gyfan. Ond mae'n gwneud pwynt pwysig am amseroedd trosglwyddo ac mae gwaith yn cael ei wneud yn bwrpasol iawn trwy'r prif gomisiynydd ambiwlans i wella amseroedd trosglwyddo yn yr ysbytai hynny yng Nghymru lle mae hynny wedi bod yn destun pryder. Nid oeddwn i'n ymwybodol o'r pwynt a godwyd gan yr Aelod am Amwythig a Telford. Wrth gwrs, bydd fy nghyd-Weinidog, y Gweinidog iechyd, yn ymchwilio i hynny ac yn rhoi ateb iddo. FootnoteLink
English: First Minister, last month, over 10,000 people waited more than 30 minutes for an ambulance response to an amber call. Two weeks ago, a friend of mine, a constituent, waited almost three hours for an emergency response following a suspected stroke. I'm sure you'll agree with me that this is unacceptable. First Minister, when can the people of Wales expect to see an end to waits of more than 30 minutes for an ambulance or emergency response?
Welsh: Prif Weinidog, y mis diwethaf, bu dros 10,000 o bobl yn aros mwy na 30 munud am ymateb ambiwlans i alwad oren. Bythefnos yn ôl, arhosodd cyfaill i mi, un o'm hetholwyr, bron i dair awr am ymateb brys yn dilyn amheuaeth o strôc. Rwy'n siŵr y byddwch chi'n cytuno â mi bod hyn yn annerbyniol. Prif Weinidog, pryd all pobl Cymru ddisgwyl gweld terfyn ar amseroedd aros o fwy na 30 munud am ymateb ambiwlans neu frys?
English: Well, Llywydd, the all-Wales amber standard response is actually 26 minutes and 42 seconds. We have a plan following a report into amber waits. It made nine specific recommendations and there is now an implementation plan to take all of those recommendations forward. There is a particular focus on stroke because stroke patients depend not simply on speed of response but they depend on the nature of the response that is made both in the ambulance and then with the handover, based on what the ambulance staff have been able to do, so that that can be built on rapidly when patients arrive at their destination. So, I take seriously the point the Member has made about waits when people have had a stroke, but it is recognised in the report that was commissioned into amber calls, and there are particular actions that are being developed to make sure that stroke sufferers in Wales have both a timely response through the ambulance service but also a response that is equipped to deliver the immediate response that we know makes a significant difference to their long-term prospects of recovery.
Welsh: Wel, Llywydd, 26 munud a 42 eiliad yw ymateb oren safonol Cymru gyfan mewn gwirionedd. Mae gennym ni gynllun yn dilyn adroddiad ar arosiadau oren. Gwnaeth naw argymhelliad penodol a cheir cynllun gweithredu erbyn hyn i fwrw ymlaen â phob un o'r argymhellion hynny. Ceir pwyslais arbennig ar gleifion strôc gan fod cleifion strôc yn dibynnu nid yn unig ar gyflymder yr ymateb ond maen nhw'n dibynnu ar natur yr ymateb a wneir yn yr ambiwlans ac yna gyda'r trosglwyddiad, yn seiliedig ar yr hyn y mae'r staff ambiwlans wedi gallu ei wneud, fel y gellir adeiladu ar hynny'n gyflym pan fydd cleifion yn cyrraedd pen eu taith. Felly, rwy'n cymryd o ddifrif y pwynt y mae'r Aelod wedi ei wneud ynghylch amseroedd aros pan fydd pobl wedi cael strôc, ond fe'i cydnabyddir yn yr adroddiad a gomisiynwyd ar alwadau oren, a cheir camau penodol sy'n cael eu datblygu i wneud yn siŵr bod dioddefwyr strôc yng Nghymru yn cael ymateb prydlon drwy'r gwasanaeth ambiwlans ond hefyd ymateb sydd wedi ei baratoi i ddarparu'r ymateb uniongyrchol y gwyddom ei fod yn gwneud gwahaniaeth sylweddol i'w rhagolygon hirdymor o wella.
English: Llywydd, amongst the achievements of economic performance since devolution we have 300,000 more people in work than we did in 1999 and more active enterprises here in Wales than at any time during that period.
Welsh: Llywydd, ymhlith y llwyddiannau o ran perfformiad economaidd ers datganoli mae gennym ni 300,000 yn fwy o bobl mewn gwaith nag yr oedd gennym ni ym 1999 a mwy o fentrau gweithredol yma yng Nghymru nag ar unrhyw adeg yn ystod y cyfnod hwnnw.
English: I thank the First Minister for his answer, but when judged by all normal parameters - GVA, GDP or productivity - we see that Wales appears to be performing less well than any other region of the UK apart from the north-west of England. Does the First Minister agree that this runs contrary to the ambitions laid out in the Government's 'Prosperity for All' economic action plan?
Welsh: Diolchaf i'r Prif Weinidog am ei ateb, ond o farnu yn erbyn yr holl baramedrau arferol - GYG, CMG neu gynhyrchiant - rydym ni'n gweld ei bod yn ymddangos nad yw Cymru'n perfformio cystal ag unrhyw ranbarth arall yn y DU ar wahân i ogledd-orllewin Lloegr. A yw'r Prif Weinidog yn cytuno bod hyn yn mynd yn groes i'r uchelgeisiau a nodwyd yng nghynllun gweithredu economaidd 'Ffyniant i Bawb' y Llywodraeth?
English: Well, I'm afraid the assertions made by the Member simply aren't true, Llywydd. As well as having unemployment down faster than the rest of the United Kingdom, employment rising faster than the rest of the United Kingdom, and inactivity rates down more than the rest of the United Kingdom, Welsh productivity since 2011 has been the fastest in growth of all UK countries and regions. So, I just don't accept the assertions that the Member makes, but I do say this to him: that if the plans of his party were ever to come to fruition and this country were to leave the European Union without a deal on 31 October, then all the gains that have been made during the devolution period will be under renewed and very significant threat.
Welsh: Wel, mae gen i ofn nad yw'r haeriadau a wnaed gan yr Aelod yn wir, Llywydd. Yn ogystal â bod wedi gostwng diweithdra yn gynt na gweddill y Deyrnas Unedig, mae cyflogaeth yn codi'n gynt na gweddill y Deyrnas Unedig, ac mae cyfraddau anweithgarwch wedi gostwng mwy na gweddill y Deyrnas Unedig, cynhyrchiant Cymru ers 2011 fu'r twf cyflymaf o holl wledydd a rhanbarthau'r DU. Felly, nid wyf i'n derbyn yr haeriadau y mae'r Aelod yn eu gwneud, ond fe ddywedaf hyn wrtho: pe byddai cynlluniau ei blaid ef fyth yn dwyn ffrwyth a phe byddai'r wlad hon yn gadael yr Undeb Ewropeaidd heb gytundeb ar 31 Hydref, yna bydd yr holl enillion a wnaed yn ystod y cyfnod datganoli o dan fygythiad o'r newydd a hwnnw'n fygythiad sylweddol iawn.
English: First Minister, can I congratulate your Deputy Minister for Economy and Transport for the refreshing honesty that he displayed last month when he admitted that your Government and, indeed, the predecessor Labour Governments did not have a clue what they were doing on the economy? Now, I understand that he's since apologised for those comments and backtracked on them. He's not the only person to climb down from comments that he's made previously, and we saw some yesterday in north Wales, but that sort of honesty is what we like from our politicians. Now, one of the areas that has really suffered quite a lot over recent years is north Wales, and one of the reasons that the economy in north Wales has been suffering is because of the A55 trunk road and its lack of capacity to be able to shift traffic along it, particularly in our peak holiday periods. Can I ask the First Minister whether, given the fact that you have decided no longer to spend significant sums of money on the M4 relief road, you will look at investing in our key artery in north Wales, the A55, to ensure that it is fit for purpose and it can cope with the increasing traffic that we're seeing in north Wales as a result of people being attracted to come and visit us and to do business there?
Welsh: Prif Weinidog, a gaf i longyfarch eich Dirprwy Weinidog yr Economi a Thrafnidiaeth am y gonestrwydd amheuthun a ddangosodd y mis diwethaf pan gyfaddefodd nad oedd gan eich Llywodraeth nac, yn wir, y Llywodraethau Llafur blaenorol unrhyw syniad o beth yr oedden nhw'n ei wneud o ran yr economi? Nawr, rwy'n deall ei fod wedi ymddiheuro ers hynny am y sylwadau hynny ac wedi eu hailfeddwl. Nid ef yw'r unig berson i gefnu ar sylwadau y mae wedi eu gwneud yn y gorffennol, a gwelsom rai ddoe yn y gogledd, ond y math yna o onestrwydd yr ydym ni'n ei hoffi gan ein gwleidyddion. Nawr, un o'r ardaloedd sydd wedi dioddef cryn dipyn dros y blynyddoedd diwethaf yw'r gogledd, ac un o'r rhesymau y mae'r economi yn y gogledd wedi dioddef yw oherwydd cefnffordd yr A55 a'i diffyg capasiti i allu symud traffig ar ei hyd, yn enwedig yn ystod ein cyfnodau gwyliau brig. A gaf i ofyn i'r Prif Weinidog a wnewch chi, o gofio'r ffaith eich bod wedi penderfynu peidio â gwario symiau sylweddol o arian ar ffordd liniaru'r M4 mwyach, ystyried buddsoddi yn ein prif wythïen allweddol yn y gogledd, yr A55, i sicrhau ei bod yn addas i'w diben ac yn gallu ymdopi â'r traffig cynyddol yr ydym ni'n ei weld yn y gogledd o ganlyniad i'r ffaith bod pobl yn cael eu denu i ymweld â ni ac i gyflawni busnes yno?